L 165/62 Euroopan unionin virallinen lehti 18.6.2013 EUROOPAN PARLAMENTIN JA NEUVOSTON ASETUS (EU) N:o 528/2013, annettu 12 päivänä kesäkuuta 2013, yhteisön tullikoodeksista (uudistettu tullikoodeksi) annetun asetuksen (EY) N:o 450/2008 muuttamisesta sen soveltamisen alkamispäivän osalta EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan unionin toiminnasta tehdyn sopi- muksen ja erityisesti sen 33, 114 ja 207 artiklan, ottavat huomioon Euroopan komission ehdotuksen, sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille, ottavat huomioon Euroopan talous- ja sosiaalikomitean lausun- non ('), noudattavat tavallista lainsäätämisjärjestystä (?), sekä katsovat seuraavaa: (1) — Yhteisön tullikoodeksista (uudistettu tullikoodeksi) 23 päi- vänä huhtikuuta 2008 annetulla Euroopan parlamentin ja neuvoston asetuksella (EY) N:o 450/2008 (?) on tarkoitus korvata yhteisön tullikoodeksista 12 päivänä lokakuuta 1992 annettu neuvoston asetus (ETY) N:o 2913/92 (4. Asetus (EY) N:o 450/2008 tuli voimaan 24 päivänä ke- säkuuta 2008, mutta sitä aletaan sen 188 artiklan 2 kohdan mukaisesti soveltaa vasta, kun sen täytäntöönpa- nosäännökset ovat tulleet voimaan, ja viimeistään 24 päi- vänä kesäkuuta 2013. (2) — Komissio antoi 20 päivänä helmikuuta 2012 Euroopan parlamentille ja neuvostolle ehdotuksen asetukseksi unio- nin tullikoodeksista, ja tämä ehdotus on asetuksen (EY) N:o 450/2008 uudelleenlaadittu toisinto, jolla on määrä korvata asetus (EY) N:o 450/2008 ennen päivää, jona asetusta on viimeistään alettava soveltaa eli ennen 24 päi- vää kesäkuuta 2013. Menettelyä ei kuitenkaan ole mah- dollista saattaa päätökseen tavallista lainsäätämisjärjes- tystä noudattaen ajallaan niin, että ehdotettu asetus an- nettaisiin ja se tulisi voimaan ennen mainittua päivää. Tästä seuraa, että jos tilannetta korjaavaa lainsäädäntötoi- mea ei toteuteta, asetuksen (EY) N:o 450/2008 sovelta- minen alkaisi 24 päivänä kesäkuuta 2013 ja asetus (ETY) N:o 2913/92 kumottaisiin. Tämä aiheuttaisi oikeudellista epävarmuutta sen osalta, mitä tullilainsäädäntöä maini- tusta päivästä alkaen tosiasiallisesti sovelletaan, ja estäisi kattavan ja johdonmukaisen unionin tullilainsäädäntöke- hyksen ylläpitämisen siihen asti, kun ehdotettu asetus annetaan. (3) — Jotta voidaan estää tällaiset unionin tullilainsäädäntöä koskevat vakavat vaikeudet ja antaa Euroopan parlamen- tille ja neuvostolle riittävästi aikaa saattaa päätökseen unionin tullikoodeksin uudelleenlaadintamenettely, ase- tuksen (EY) N:o 450/2008 188 artiklan 2 kohdan toi- sessä alakohdassa säädettyä päivää, jona asetusta on vii- meistään alettava soveltaa, olisi siirrettävä myöhemmäksi. Uusi asianmukaiseksi katsottu soveltamisen alkamispäivä on 1 päivä marraskuuta 2013. (4) — Asian kiireellisyyden vuoksi olisi poikettava Euroopan unionista tehtyyn sopimukseen, Euroopan unionin toi- minnasta tehtyyn sopimukseen ja Euroopan atomiener- giayhteisön perustamissopimukseen liitetyn, kansallisten parlamenttien asemasta Euroopan unionissa tehdyssä pöytäkirjassa N:o 1 olevassa 4 artiklassa tarkoitetusta kahdeksan viikon määräajasta. (5) — Asetus (EY) N:o 450/2008 olisi näin ollen muutettava tämän mukaisesti, OVAT HYVÄKSYNEET TÄMÄN ASETUKSEN: 1 artikla Korvataan asetuksen (EY) N:o 450/2008 188 artiklan 2 kohdan toisessa alakohdassa päivämäärä "24 päivänä kesäkuuta 2013" päivämäärällä "1 päivänä marraskuuta 2013". 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenval- tioissa. Tehty Strasbourgissa 12 päivänä kesäkuuta 2013. Euroopan parlamentin puolesta Puhemies M. SCHULZ Neuvoston puolesta Puheenjohtaja L. CREIGHTON (?) Lausunto annettu 22. toukokuuta 2013 (ei vielä julkaistu virallisessa lehdessä). (?) Euroopan parlamentin kanta, vahvistettu 23. toukokuuta 2013 (ei vielä julkaistu virallisessa lehdessä), ja neuvoston päätös, tehty 10. ke- säkuuta 2013. ()) EUVL L 145, 4.6.2008, s. 1. () EYVL L 302, 19.10.1992, s. 1.